mteb/NusaParagraphEmotionClassification huggingface dataset:
Pas aku SD, kathokku tau suwek gedhe. Aku isin banget pas kui lan aku bakal iling terus kedadeane koyo piye. Pas kui, lagi jam istirahat. Aku lan konco-koncoku jajan neng kantin kui. Nanging awak dhewe ora jajan neng kono. Awak dhewe gowo panganan sin ono neng kono neng jero kelas. Neng kelas awak dhewe mangan bareng. Awak dhewe geret-geret kursi supoyo iso mangan barengan sak mejo. Pas kui ono koncoku sing jail jikuk pangananku. Awak dhewe dadi oyak-oyakan. Pas lagi ngoyak kui, aku keresempit banjur tibo. Mbuh, ngopo kathokku pas kui uga dadi suwek. Aku diguyoni sak kelas dadine. Akhire, aku melayu dhewekan neng kamar mburi sekolah, nangis.
Duwe kanca akeh bisa nguntungna. Misal lagi ana ing panggon sing kene ora ngerti, lan ujug-ujug ketemu kanca lawas iku bisa dijaluki tulung. Nanging ora kabeh bisa ngerti kepiye carane njaluk tulung ning kanca lawas, kadang wing uga sungkan sisan. Nomer siji, disapa sik lan kudu dipastikna dheweke iki kancane kene tenananapa kliru wong. Nomer loro, ngajak ngomong sik. Bisa ngomong apa wae nanging aja nganti nggarai dheweke kesinggung kayata nakok wis duwe omah apa durung, wis duwe jabatan apa durung, lan liyane. Nomer telu, ngomong yen kene kate njaluk tulung misal dudokna dalan mulih lan njaluk tulung babagan liyane.
Nang desoku, iku ono wong sugehe ora ukur. Nah deke iku termasuk wong sing paling diregani ambek wong sing ono nang desoku polahe wonge sugehe pol. Terus salah sijine dino iku ono wong teko bang mrono sing jarene wong-wong sing kerjo ambek wong iku, nah deke iku asline duwe utang sing akehe megilan nang bank. Polahe kedaden perkoro iku akhire deke saiki iku ora tau gelem campur wong akeh. Paling deke iku yo isin soale saiki akeh wong deso nag ngerti deke iku duwe utang bang akeh. Yo asline ngunuku yo ora masalah se, kan ora nyolong. Tapi kanggo deke sing wes terkenal sugeh nang kampung iku yo dadi perkoro sing ngisin-ngisine deke.
Demam panggung iku kadangan dihubungno sisan ambek fobia mergo ngadepi akeh uwong sing dadi audiens e. Fobia iku sering dikaitno sisan ambek kecemasan sosial. Kecemasan sosial iku kondisi pas uwong ngeroso cemas utowo wedi pas kate bersosialisasi utowo berinteraksi ambek wong liyo sing gak dikenal utowo sing dikenal. Onok sing berpendapat nek wong sing kenek kecemasan sosial iku nduwe kecenderungan gawe ngehindari uwong sing kedudukane luwe duwur timbang de’e. Gejala kecemasan sosial iku onok akeh. Mulai teko benjolan nang gulu, kemringet, awak gemeter, jantung ndredeg, otot tegang, nyeri, mual, ngelu, gugup berlebih, moro-moro ngeroso bersalah, onok kecenderungan pingin ngehindar pas kudu tampil ndek ngarep umum, ngehindar pas dadi pusat perhatian, dan sek akeh maneh liyane.
Panganan unik ning Indonesia salah sijine yaiku lawar plek. Lawar plek iki panganan khas saka Bali. Bentuke kaya bumbu urap sing digawe saka cincangan gori utawa nangka enom, bumbu rajang kaya lombok, bawang, kencur, sereh, lan uga ana campuran daging. Sing marai unik saka panganan iki yaiku anane getih sing dicampurake marang panganan iki. Getih sing dinggo yaiku getih babi, kadhang uga dicampur daging babi sing isih mentah ben tambah sedep. Nanging, amarga ana campuran getih, akeh wong sing ora seneng lan ngerasa mblenek amarga senajan wis dicampur bumbu manika werna, lawar plek iki tetep kerasa amis lan uga ngandung lenga ning lambe.
Awak dhewe kudu wedi yen ono rem montore dheweke blong. Nanging awak dhewe kudu sadar kahanan montor sing iso nyilakake kui ora mung kui. Kabeh kondisi motor kui neng kahanan sing apik lan kabeh bagiane lengkap. Contone yen, montore dhewe ora duwe koco spion utowo mung dipasang siji, awak dhewe dadi ora iso delok kendaraan sing bakal liwat seko mburine awak dhewe. Terus yen misale lampu sen awak dhewe mati, wong dadi ora ngerti yen awak dhewe kui arep tetep lurus, menggok kiwo, opo menggok tengen. Yen spion ora ono lan lampu sene podo mati, kemungkinane awak dhewe ditabrak dadi duwur banget.
Uwong sing menang sesuatu pasti bakal entuk penghargaan. Salah siji bentuk penghargaan sing biasa dikenal nang kalangan masyarakat yaiku piala. Piala iki benda sing dikekno nang uwong mergo suatu pencapaian tertentu. Paling sering piala iki dikekno nang event olahraga. Beberapa jenis kejuaraan dunia sing ngehadiahno piala contohe Piala Duna FIFA (sepak bola), Thomas Cup (bulu tangkis), Grammy Award (musik), Wimbledon (tenis), Formula One (balap mobil), ambek MotoGP (balap motor). Tapi nang kalangan masyarakat umum nang Indonesia, piala iku dikekno nang berbagai macam perlombaan. Salah sijine iku nang sekolah. Biasane piala iku dikekno nang arek sing dadi juara kelas mergo wes entok nilai ujian tertinggi sak sekolahan.
Sing jenenge roso sedeh polahe anggota keluarga matih iku wajar nag ono sing ngalami nag uripe. Roso iku metu teko ati polahe roso sayang sing megilan nang keluarga, Akhire pas salah sijine anggota keluarga maeng ono sing mati akhire dadi roso sedeh. Tapi roso sedeh sing koyok maeng jane ora oleh sampek suwe-suwe. Soale dampake iku akeh nag sedeh iku diterus-terusno. Salah sijine yaiku iso wae ngerusak mentale wong sing sedeh. Mangkane kabeh wong akeh sing ngarani nag sedeh sing kesuwen iso dadekno pirang-pirang penyakit ambek perkoro sing ora kepikiran sak durunge. Dadi nag iso roso sedeh iku nang diilangno ae teko ati utowo pikiran.
Kadhang, wong ora bisa ngerti keadaan lan ora bisa ngerti kapan wayahe kudu melu njupuk bagian kanggo mengeti ulang taun kanca, misale kaya pas lagi ora nduwe dhuwit tetep dipeksa kanggo urunan, nguruni kejutan kanggo kanca sing lagi ulang taun. Kanca liyane uga kadang ora bisa paham situasi iki. Yen ora ngewenehi dhuwit mesti dianggep medhit lan uga ora dianggep kanca sing apik. Banjur yen wes kaya iki, situasi kekancan iki dadi kurang apik. Kamangka sak durunge mikirake acara lan nggawe kejutan kanggo wong, awak dhewe kudu ngerti kondisi kanca liyane. Ora usah meksa urunan uga meksa acarane kudu rame. Nanging yen ana sing kesusahan padha ngalih.
Lulus Ujian Nasional pas SMP kui sing paling berkesan seko ujian-ujian liyane. Biji UN SMP kui penting kanggo golek SMA sing paling apik. SMA sing apik kui ngaruh karo kemungkinan ketompo perguruan tinggi liwat jalur SNMPTN. Pas sadurunge ujian polahe konco-koncoku werno-werno, ono sing aneh banget malah. Sing akeh kui, isih podo sinau. Ono sing mung ngiling-ngiling materi sing disik, ono sing sinau grusak-grusuk mergo durung sinau blas wengine. Ono sing ngelangi gerogi karo madang. Sing alim, podo neng mushalla, salat duha. Ono sing gur meneng wae neng pojokan. Koyoke, dee lagi meditasi ning embuh nek jebule kui turu. Ono sing mung gojek tok, nanging ket biyen bijine ora tau elek.
Kembaran klambi iku wes dadi hal sing sering banget kedaden. Akeh banget uwong sing wes tau ngalami, termasuk awakku dewe. Biasane kasus kembaran klambi ambek wong liyo iku mergo tuku teko e-commerce. Biasane mergo regane murah terus kualitase yo lumayan. Tapi nek maleh kembaran karo wong liyo, marakno males sisan sih. Aku nduwe tips gawe belonjo nang e-commerce ben gak kembaran maneh karo wong liyo. Siji, hindari seller sing nganggo foto sing podo karo seller liyane. Loro, andelno keyword sing tepak. Telu, ojok ragu gawe petek swipe up nang Instagram. Papat, tuku klambi sing nduwe signature style. Limo, tuku nang brand sing segmented. Terakhir, thrifting klambi vintage.
Doxing iku tindakan berbasis internet gawe neliti ambek nyebarluasno informasi pribadine uwong utowo organisasi nang publik. Informasi pribadi sing dimaksud iki sembarang kalir informasi pihak tentang sing dimaksud, termasuk data pribadi. Uwong sing ngelakoni doxing iku onok akeh alesane, salah sijine iku gawe ngancem korban sing terkait ambek iku ben korban iki gelem nurut ambek de’e. Jenis doxing iki onok telu. Siji, deanonymizing sing tujuane gawe ngungkap identitas uwong sing selama iki nyelidekno indentitase. Loro, targeting sing dilakoni dengan cara nyebarno data pribadine uwong sing engkok bakal isok dihubungi. Telu, delegitimizing sing tujuane ben kredibilitas korban dadi elek dan biasane dialami karo pejabat.
Ning sawijining lingkungan, kadhang wong ngerasa yen tau ketemu utawa ngalami kejadian. Perasaan iki arane dejavu. Miturut penelitian psikologi, dejavu iki wajar amarga sering wong enom ngalami kedadian iki lan ning dunya iki sekitar 70% wong tau ngalami dejavu. Salah siji bentuk dejavu iki yaiku ana perasaan tau ketemu kanca sing lawas lan kaya tau kenal wong sing sajane ora dikenal. Dejavu iki penyebabe macem-macem, salah sijine yaiku penyakit saraf kaya epilepsi, migrain, utawa gejala pikun. Nanging dasare, kabeh iki normal. Dejavu iki bisa dadi bahaya yen ana gejala liyane kaya kejang, angel konsentrasi, perilaku sing ora stabil, uga gampang pikun.
Ono sing wedi donor darah. Biasane alesane kui podo koyo wong sing wedi disuntik. Nanging sebenere, donor darah kui ora medeni, koyo disuntik pas lagi vaksin wae. Prosedure donor darah kui uga ora ribet. Supoyo ora wedi mungkin luwih apik yen awak dhewe ngebahas prosedure. Sing kesiji kui, awak dhewe daftar disik neng mejo ngarep. Awak dhewe kudu ngisi formulir lan entuk tiket antrean. Tiket kui fungsine kanggo nunjukke awak dhewe entuk urutan mlebu ruangane sing kepiro. Sing keloro, awak dhewe ngelakoke cek keshatan disik. Sing dicek kui mung tensi, kekentelan getih, lan golongan getih. Sing ketelu, yen awak dhewe dinyatake sehat, awak dhewe lagi diolehke donor darah.
Pas aku isih cilik, aku tau dijak bapakku neng omahe koncone neng deso. Bapakku wektu kui arep gawe peternakan neng daerah sekitar omahe koncone kui. Makane kui bapakku dolan neng omahe. Neng kono, bapaka uga ngejak ibu lan adiku. Aku sebenere ora patio masalah karo panggon turune karo panganane sing sederhana. Sing dadi perkoro kanggo aku kui kamar mburine. Kamar mburi sing nganggo adus karo nguyuh utowo ngising kui dibedake. Sing iso dienggo adus kui cerak karo panggon omahe. Nanging, panggon kanggo ngisihe kui adoh. Panggon ngising utowo nguyuhe kui diarani helikopter. Kamare kui digawe seko pring sing ora ono atepe lan digawene kui neng duwur empang. Jobine sing seko pring utowo kayu kui dibolongi gok tengahe, kanggo awak dhewe guak taine dhewe. Jijik aku sebenere karo kamar mburi sing modele koyo ngono.
Banyu PAM kui ora selamane apik. Biasane pas musim udan sok-sok banyu PAM sing ngalir neng omahku kui reged. Aku lan wong-wong omah dadi jijik arep nganggo banyu kui. Soale, banyune kui ngerti-ngerti werno coklat. Banyune kui koyo kecampur karo lumpur. Wernone sok-sok werno coklat koyo lumpur mau nanging sok-sok uga wernone coklat keabangan. Ambune banyune kui dadi ambu lemah. Untunge, ora keambu ambu-ambunan sing  busuk utowo mambu belerang. Aku ora wani ngerasake banyune kui. Mungkin rasane uga kaya lemah. Nanging timbangane dadi lara, mending banyu reged kui ora usah dicicipi. Biasane nek banyune wis reged koyo ngono, awak dhewe ngenteni meneh banyune tekan resik.
Gunung Kelud tau jebluk taun 2014. Ketoke kui jebluk sing paling gedhe neng beberapa taun kepungkur iki. Soale, senadyan gunung ono neng Jawa Timur, nanging awune iso tekan Yogyakarta. Neng taun 2010, Merapi uga tau jebluk lan kui sing paling gedhe neng beberapa taun iki. Kui wae awune ora sekandel jeblukan Kelud neng 2014. Merapi 2010 kui awune koyo udan biasa, nanging Kelud kui luwih parah, luwih mirip badai timbangane udan. Sekitar sak jam seko awune kui tekan Yogyakarta, dalan-dalan kui kabeh wis ketutup awu. Awune kandel banget luwih kandel timabange lemari ora diresiki limang taun. Aku ora ngebayangke piye kahanan daerah sing cerak banget karo gunung kui.
Akeh wong sing nag petok kewan iki ngeroso jember ambek jijik. Nah sing garai jijik iku ora polahe kewane, tapi rupane ikuloh sing gilani ambek eleke megilan. Opo maneh sing ora ono elare mok wetenge tok sing ketok tambah sing masi iku bunek-benuk rasane. Mangkane ben ora jijik nag ono kewan iki yo langsung mirih wae, ojo tambah didelok suwe-suwe soale tambah ngeroso jijike tambah nemen soale rupane ae wes koyok ngunu. Dadi sing tepak iku ben ora ono kewan iki nang omahmu iku kudu gelek diresiki omahe ben bibit-bibite kewan iki ora iso berkembang nang omah. Tapi sing jenenge coro goeng iku mesti iso manak nang endi-endi sing penting iku rodok meles.
Pas aku sekolah SMA, ono salah sijine koncoku sing diancem ambek kakak kelase polahe ora gelem nyelai kamus Boso Arab. Nah bocahe maeng wedi soale ancene bocah wedok, terus deke iku nag muleh mesti dewean polahe konco-konco desone iku ora sak sekolahan ambek deke. Terus polahe keweden iku maeng akhire bocahe nyelahno kamus iku maeng, padal deke iku ngerti nag nyelah mesti ora tau dibalekno. Terus karo konco-konco kelas sing ngesakno ambek deke iku ora tego nag bocah iku maeng dingonokno, akhire bocah-bocah moro nang bagian akademik ngelaporno iku maeng. Tapi koncoku sing ancem maeng yo tambah keweden nag deke diapak-apakno. Tapi karo kepala sekolah jamin keselametane deke.
Gawe awakmu sing ke-PHK teko kantor lawasmu, gak onok pilihan liyane selain nggolek kerjo nang panggon liyane nek awamu sek gelem urip terus. Ngelamar kerjo jaman saiki yo akeh banget opsine, dan isok dilakoni secara offline utowo online. Platform pencarian kerja jaman saiki yo wes akeh banget, salah sijine JobStreet. Cara ngelamar kerja nang JobStreet iku gampang banget. Pertama, isi disik kabeh data diri lengkap sampe riwayat pekerjaanmu mbiyen. Nek awakmu nduwe kelebihan sing luyane, isok dilebokno nang kono sisan. Ojok lali upload CV terbarumu. Nek wes, mulai nggolek pekerjaan sing mbok pingine karo tentukno lokasine nang bagian pencarian. Nang kono, awakmu isok milih kantor sing buka lowongan pekerjaan sing mbok golek sesuai lokasi sing wes mbok tentukno. Terus garek petek lamar, dan nek dijaluk surat lamaran, garek tulis ae. Wes deh.
Sing wedi yen dalan dhewekan kui ora mung wong wedok wae, nanging sing lanang juga wedi. Mungkin neng jumlah kasuse aku wong wedok sing diituti wong sing ora dikenal lan ciloko, nanging kui dudu artine sing lanag uga iso lepas seko resiko kui. Neng dalan kui, kabeh dianggepe podo. arep wedok opo lanang. Yen misale ono wong sing arep ngejambret barang-barange dhewe. Banjur dheweke gowo lading neng tengene. Sing iso luka keno lading kui kabeh wong sing duwe kulit, dadi sing lanang uga iso keno. Lanang karo wedok kui podo wae, podo-podo nyowone mung duwe siji. Yen awak dhewe kenopo-nopo, arep lanang opo wedhok, ora ono sing iso dilakoke meneh sak liyane pasrah.
Wedi pas dadi saksi iku ancene lumrah kanggo wong sing durung tau dadi saksi, opo maneh nag dadi saksi kecelakaan. Terus ben ora wedi pas dadi saksi kecelakaan maeng iku ono pirang-pirang anjuran sing kenek digawe, masio iku ora kabeh tapik yo kenek dipilehe endi sing tepak ambek sing ora tepak. Anjurane yoiku ngomongno sak temene piye kedadeane iku maeng soale nag ono sing ditambahi iku iso dadekno perkoro sing ngelarakno atine wong sing kecelakaan maeng. Terus ojo sampek bujuki nag pas dadi saksi soale nag sampek bujuki mesti garai wong sing kenek kecelakaan maeng loro ati. Terus ojo niseh, maksudte iku kudu ngomong opo anane.
Dina iki ana HP anyar sing ditokke karo merk terkenal, yaiku Apple. Saben taun, Apple mesti ngetokke produk anyar Iphone sing beda saka taun wingi. Taun 2022 iki, Apple ngetokke produk Iphone 14 sing bakal metu jam 10 isuk. Kabeh wong sing wis ngeteni produk anyar iki bakaln ngantri ana ing ngarepe toko supaya bisa oleh Iphone 14 iki. Aku wis melu ngantri pirang-pirang taun lan iki cara supaya entuk produk Apple sing misuwur banget iki. Nomer siji, kudu wis teka lan antri ana ing ngarepe toko jam 4 isuk nalika bukae jam 10 isuk. Nomer loro, kudu siyaga kanggo gawa klambi anget nalika lagi mangsa rendheng amarga bakal ngenteni pirang-pirang jam. Sing terakhir, kudu sabar, tetep dunga, lan pasrah marang Gusti supaya bisa oleh barang iku.
Sampah organik kuwi pancen sampah sing paling gampang diolah amarga bisa langsung diiajurake karo tanah. Sampah organik kuwi yaiku sampah sing ana ning dapur kaya sayur, buah, daging, balungan, kulit ndhog, lan sak panunggale. Sampah organik iki pemanfaatane sing paling apik yaiku kawe pupuk. Cara pengolahan pupuk iki akeh banget. Ana sing langsung dikubur, diolah lan dipepe, pengolahan takakura, lan uga diolah dadi molase pupuk cair. Kondisi tanah iki bisa sehat amarga sampah organik iki ngandung nutrisi sing gampang dicerna karo tanah kaya natrium, urea, lan akeh nutrisi liyane. Pupuk tanah sing subur iki bisa nyehatake tanduran lan ora mbutuhake pupuk kimia gawenan menungsa.
Kewan sing paling dihindari karo para pecinta furnitur kayu yaiku rayap. Rayap iki salah siji serangga sing nyebabake kerusakan. Senajan cilik, rayam iki bisa ngentekake lemari kanthi omah kayu sing gedhe. Rayap iki uripe koloni utawa kelompok lan dipimpin karo ratu rayap sing tugase kaya ratu tawon, yaiku ngendhog lan ngasilake pasukan rayap. Yen gerombolan, rayap iki katon nggilani amarga ngerubung kabeh jenis kayu lan kadhang ana sing marai gatel. Sajane, rayap iki isih sebangsa karo coro, nanging ukurane luwih cilik lan sifate luwih ngerusak. Rayap iki ana sing seukuran semut lan wernane transparan utawa putih uga uripe ning panggonan sing lembab.
Salah siji perkoro sing marake awak dhewe isin pas sekolah kui pas entuk biji sing elek bar ujian opo bar garap tugas. Senadyan, awak dhewe wis ngejanjike karo wong tuwone dhewe bakal entuk biji apik utowo wis ngomong karo konco-koncone dhewe yen awak dhewe bakal entuk ranking, awak dhewe tetep ora iso ngentoke kui. Nguciwake wong-wong lan ora iso memenuhi opo sing wis awak dhewe janjike kui tambah rasa isin sing dirasake. Opo meneh yen, awak dhewe wis sregep sinau lan wong-wong podo ngerti. Entuk biji elek kui ora iso dibenake. Awak dhewe ora iso baleni ujiane kui supoyo entuk biji sing luwih apik. Makane kui, entuk biji elek kui rasane isin banget.
Grup whatsapp sing biyasane rame karo guyonan saiki wis sepi. Kabeh amarga kanca-kancaku padha di-PHK dina iki. Wis ora bisa janjian mangan bareng, dolan bareng, rempon bareng amarga wis ora sak kantor. Grup iku saiki wis ora ana sing ngechat maneh. Sepi lan kabeh pada metu siji-siji. Wis ora ana sing nyauti nalika ana sing ngejak guyon utawa ngejak dolen. Nalika ana sing ngechat uga mung bocah siji sing bales. Liyane wis ora duweni tenaga kanggo bales amarga wis ngelu nggolek penggawean dhewe-dhewe. Suwi-suwi, grup iki bakalan ilang lan mati akhire aku lan kanca-kancaku ora duwe panggon gawe ngomong utawa guyon bareng.
Koncoku mesti keweden nag mlaku bengi soale deke tau kewedene polahe ditodong clorit ambek wong sing begal deke tahun wingi. Barang sing digawe begal iku maeng jarene blantonge pol koyok bulan sing tanggal pituan. Terus barang iku maeng diarakno nang gulune deke. Barang iku maeng jarene warnae rodok ireng koyok warnae kopi ngunu terus yo ono danganene sing teko kayu. Tapi sing jarene wong wedi, terus posisine yo koyok ngunu yo mesti ora iso lapo-lapo. Akhire barang-barange deke iki dikehno kanggo nyelametno nyowone deke ambek pacare sing pas iki ancene dolan nang kota Sate. ket perkoro iku deke nag mlaku bengi mesti rodok wedi.
Ambu iku ancene ono sing disenengi wong ambek sing digetingi wong. Nah sing biasane marakno isin yo sing ambu ora enak. Ben ora ambu ora enak awake iku wong-wong siki mesti akeh-akehe gawe pewangi kanggo ngilangno ambu iku maeng ben ora ganggu irunge tonggone. Tapi nak iso gawe wangi-wangian nang awak yo kudu ngerti iku aman opo ora nang awake, soale ono sing iso marakno gatel barang nang awak mergo ora tawar ambek wangian iku maeng. Yo ancene urip nang jaman saiki iku repot ora koyok biyen sing ambune biasa wae ora masalah. Yo ben ora ambu apek biasane yo kudu gawe sabun sing ancene awet wangine ambek ora kampang ilang ambune.
Tahun iki, koyok biasane, acara kemping nang jurusan iku bakal ngadakno jurit malem. Kali iki diputusno nek panggon sing digawe iku omah kosong sing gak sepiro adoh teko panggon awak dewe kemping. Tapi yaopo yaopo kudu survei panggon e disik. Akhire diputusno aku karo Agil sing survei mrono. Mbari omong-omongan karo penjogone, awak dewe diolehi nganggo panggon iki gawe jurit malem nang kene, dengan syarat gak bakal ngelakoni hal-hal sing aneh-aneh. Awak dewe sepakat. Buru awak dewe dioleni melbu gawe ndelok keadaan omahe. Buru ae pintu utamane dibuka, langsung akeh coro sing metu. Aku langsung mbuengok dan jejingkrakan ngindari coro iku mau. Sumpah nggilani pol ndelok coro sak mono akehe.
Kadang, aku heran ambek uwong sing nduwe fobia sing aneh-aneh. Contohe ablutophobia sing wedi adhus, pagophobia sing wedi ambek es watu, pogonophobia sing wedi ambek jenggot, dan sek akeh maneh jenis fobia sing ndek dipikir iku rodo gak masuk akal. Awak dewe mikir koyok ngono iku mergo awak dewe gak ngalami dewe opo sing dirasakno penderita fobia iku mau. Rasa wedi sing dirasakno mergo suatu objek tertentu iku tetep nyata, dan tetep wajar sisan. Pasti sing koyok ngono iku onok penyebabe sing marakno akhire penderita iku sampe fobia. Dadi awak gewe gak isok ngeremehno ngono ae. Malah awak dewe kudu memaklumi dan kudu paham nek koyok ngono iku nyata.
Aku biyen tau wedi ambek sing jenenge walang kadung. Saking wedine sampek kadang berok-berok terus kabeh kewan sing warnae ijo sampek tak anggep walang kadung mergo iku koyok wes dadi phobia. Yo nag iling-iling perkoro iku ancene yo guyu dewe kok iso aku phobia ambek walang kadung ya biyen. Nah walang kadung iku kewan sing warnai ijo, kadang yo coklat barang, terus deke iku duwe supet sing iku yo dadi tangane, terus yo duwe elar koyok umume walang. Sing garai aku wedi biyen iku supite, soale nag nyupek iku lorone pol. Terus sing garai aku ora wedi maneh ambek iku, yo gara- gara konco-konco sing medeni aku ambek walang iku terus, akhire suwe-suwe ora wedi.
Pas aku lagi dolan neng Bandung. Aku ketoke delok wong sing mirip banget karo konco kelasku pas SMP biyen. Konco sing tak maksud kui jenenge Rizki. Wong sing tak delok neng salah siji taman neng Bandung kui perawakan mirip banget karo Rizki. Wonge rodo duwur nanging uga ora iso diarani cendek. Rupa lan kulite awake kabeh putih. Rambute dicepak. Dheweke mesthi nganggo kumis sing tipis. Aku dadi yakin banget yen kui Rizki. Pas tak ajak omong, jebul wonge bedho. Perawakan iso wae podo, nanging sukune bedo. Wonge kui langsung nyauri aku nganggo basa Sunda, sendayan Rizki ora iso boso kui soale dheweke wong Jawa.
Akeh-akehe wong nag kenek telek yo mesti jijik, masio iku wes garing yo tetep mangkel. Wong sing nang ternak kewan ae nak kenek teleke yo esik duwe roso jijik sing ono nang awake. Dadi iku asline yo lumrah ambek wajar nag kenek teleke kewan iku lumrah. Terus sing biasane garai wong iku iku jijik nag kenek telek kewan iku ora perkoro mok ambune tok, tapi yo ono sing bentuke ambek wujute maeng. Nah bentuke iku werno-werno ono sing blotrok, ono sing bedonggalan, ono sing ajor mumur koyok linet yo ono. Kabeh maeng karek kewane mangan opo? nak mangane iku maeng normal yo biasane normal koyok umume keyan. Tapi nag kewane iku maeng duwe penyakit koyok weteng loro yo mesti bentuke biasane ajor.
Yen awak dhewe duwe pendapat utowo fakta sing menurut awak dhewe bener, awak dhewe ojo ngotot-ngotot banget mempertahanke kui. Soale, awak dhewe iso wae salah. Lan yen wis salah kui, awak dhewe bakal ngeroso isin. Wong-wong sing depat karo awak dhewe perkoro sing didebat kui bakal guyoni awak dhewe. Timbangane ngotot, awak dhewe iso ngerungoke jawaban seko wong liyo. Awak dhewe pikire kui mateng-mateng. Sopo ngerti pendapat utowo pengetahuane kui luwih tepat timbangane awak dhewe. Awak dhewe kud iling yen awak dhewe kui ora pinter-pinter banget lan mesthi duwe salah. Misale, awak dhewe kui termasuk wong sing pinter tetep wae, sebagai menungso kui awak dhewe iso banget salah.
Taeke kewan ika ancene duwe pirang-pirang bentuk, ono sing ungkul, ono sing koyok linet utowo koyok bubur tapi warnai koyok lemah sing ajor ngunu. Nah mari ngunu ambune iku yo ora karoan nag sing ungkul iku ora sepiro ambu, tapi nag sing ajor koyok bubur maeng iku ambune ora karoan mergo iku termasuk kewan sing nelek iku wetenge loro utowo gereng. Nah telek sing koyok ngunuku mesti nag ono wong sing ngerti utowo sing delok mesti jembere megilan mergo deke iku ngeroso nag telek iku wes termasuk perkor sing paling jemberi sing tau dipetuki. Terus kadang ono sing kecampuran koyok cacing cilik-cilik sing kluget-kluget barang yo tambah gilanine pol.
Biyen sekitar tahun 2011, aku isek kelingan pas awit-awitan aku mlebu kampus terus kenal ambek bocah-bocah sing saiki wes dadi wong sukses kabeh. Nah pas iku aku duwe konco sing iso dianggep bocahe iku paling rame dewe nang kelompokku. Tapi salah sijine dino pas diklat deke iku moro ngentut bangete pol, aku ora ngerti mboh iku disengojo utowo ora, tapi sing jelas pas waktu iku bocahe rodok ngantuk polahe acarahe orah mari-mari. Nah ngentut iku maeng yo jelas diguyu bocah akehlah soale nang pinggir-pinggire iku keringgi. Nah sing keringi iku moro-moro langsung nunjuk deke  ben ngomong nag deke iku ngetut. Tapi karo bocahe ora direken soale ancene deke iku setengeah. ngantuk.
Panggonan sing ora dikenal kuwi pancen marai ora nyaman amarga mesti ana rasa wedi lan waspada sing ngeluwihi saka panggon sing awak dhewe kenal senajan mung sepisan. Panggonan sing ora dikenal kaya negara manca, omah kosong, kutha sing ora tau dipanggoni, lan uga sapanunggale kadhang ora ana rambu-rambu uga petunjuk ben wong anyar iki bisa waspada, apa maneh wong iki nduweni rasa trauma marang wong anyar. Tanpa dukungan saka wong ning lingkungan kuwi, mesti wong iki bisa dadi antisosial. Nanging yen wong kuwi seneng karo petualangan anyar, mesti pangonan anyar iki dadi tantangan kanggo adaptasi. Kamangka, adaptasi kuwi pilihan saban wong.
Dina iki dina ulang tahunku. Aku mlebu sekolah kaya biasa. Ora duweni pikiran aneh-aneh ya aku bakalan mlebu kelas kaya biasane. Ora disangka nalika mlebu kelas jebule ana tulisan gedhe banget ning papan tulisane "happy birthday". Sawise aku aku kaget pol nganti njingkat amarga ana wong-wong sing dadakna kanca kelasku metu teka lemari mburi gawa balon lan kue ulang taun. Aku ora nyangka kanca-kancaku padha ilinh karo ulang taunku. Kabeh uga padha nggawe topi ulang taun lan nggawe topeng raine Rizky Bilar salah sijine artis sing tak senengi. Aku matur nuwun banget marang kanca-kancaku. Sawise aku nyebul lilin lan ngetok kuene, aku foto bareng karo kabeh kanca kelasku kanggo kenang-kenangan.
Pas pertama kali ngerti pengumuman, awak dhewe ketompe neng jurusan sing dipengeni lan universitas sing diidam-idamke, rasane seneng banget. Kabeh usaha lan dongo selama SMA kui ora sio-sio. Koyone kabeh wong kui kudu ngerti berito sing nyenengke seko awak dhewe. Naning ketompo kuliah kui, lagi tahap awal banget neng urusan perkuliahan. Paling ora awak dhewe kudu buktike iso bertahan sak ora-orane 4 taun utowo 8 semester seko dino ketompo kui. Kuliah kui ora gampang. Awak dhewe ngatur wektu dhewe, kapan kudu sinau, kapan kudu berorganisasi, kapan kudu leyeh-leyeh. Akeh mahasiswa sing gagal utowo angel luluse mergo ora iso ngatur wektu-wektu kui. Sak liyane kui, awak dhewe kudu duwe pikiran sing kritis. Pikiran kritis kui kudu diasah terus. Dadi luwih apik, yen ketompo neng universitas idaman kui ora perlu dipamerke. Soale uga, ora ono sing iso jamin uripe dhewe sesoke luwih sukses timabange liyane.
Kanggo wong sing pertama kali sinau babakan nyelengi saham lan investasi sing jangkane suwe, bisa nganggo aplikasi IPOTPAY. Aplikasi iki cocok kanggo wong sing awam perkara saham lan cara-cara ngolahe. Ning aplikasi iki, ana video sing bisa njelasake cara tuku saham mulai saka ngisi saldo lan pilihan-pilihan saham sing cocok. Aplikasi iki bisa dadi sarana nyelengi sing aman amarga yen dhuwite cukup, bisa langsung disimpen ning saham. Ning IPOTPAY ya nampilake grafik saham lan bisa dadi bahan pertimbangan kanggo ngedol lan tuku saham. Dadi, tinimbang tuku barang kanggo aset sing regane tambah mudhun, mending dhuwit celengan kuwi diblanjakake saham ning aplikasi iki.
Ning dunya, akeh banget harta karun sing durung bisa ditemokake, kamangka akeh banget jurusan arkeologi sing ana ning Indonesia utawa ning manca negara. Pentinge ana jurusan iki yaiku amarga peradaban iki tambah maju, nanging tetep uga butuh referensi saka jaman biyen kanggo nentokake bangsa iki modele kepiye. Banjur ning jurusan arkeologi iki ora mung diajari golek harta karun, nanging kudu diteliti banget sejarah lan latar belakang saka barang-barang iki. Sing dadi masalah yaiku yen arkeologi wis ora diminati. Kamangka, kanggo kanca sing seneng sejarah nanging ya uga seneng petualangan, arkeologi iki cocok kanggo jurusan kuliah ben bisa melu njaga warisane bangsa.
Ujug-ujug bisa ndelok lelembut pancen nggarai kaget banget. Apa maneh yen pikiran lagi sumpek, pikiran kosong, lan atine ora penak iku bakal gampang banget ngerasa ana hawa-hawa sing ora penak. Hantu sing ngetok iku uga kadang gur teka pikirane awakdhewe. Dadi iku mung imajinasi pikirane kene dhewe. Nanging yen kaget banget pancen biasane ora bisa mikir apa-apa. Dadine mesti lali kudu ngapa nalika ndelok lelembut. Sing penting ora lali wacanan kaya maca kitab sucine dewe-dewe utawa matra sing isih bisa diwaca nalika ndelok lelembut. Lelembut uga ra mungkin ngetok nganti sejam, biasane mung sekelebat lan mari iku ngilang. Kadhang lelembut gur pengin ngguda manungsa supaya tambah wedi lan akhire males kanggo ibadah.
Sebagai guru, awak dhewe kudu ngekei perlakuan sing podo marang murid-muride dhewe. Opo meneh, awak dhewe ngajar murid sing lagi neng umur-umur pubertas sing lagi sensitif. Murid kui iso wae nesu utowo mutung yen ora diperlakoke ora adil karo konco-koncone opo meneh karo gurune. Supoyo murid-muride dhewe ngerasa setoro kabeh, ono perkoro-perkoro sing kudu awak dhewe gateke. Sing kesiji, awak dhewe kudu ngekei kesempatan sing podo. Ojo ngasi awak dhewe ngekei tugas sing spesifik marang murid-murid sing kui-kui wae. Sing keloro, awak dhewe sak iso mungkin ojo ngewehi tugas sing angel utowo butuhke duwit sing akeh. Yen iso malah, awak dhewe ngekei biaya maksimal kanggo tugas sing arep dikei kui.
Wiwit cilik, akeh bocah sing ngerasa yen kabeh tuturan saka wong tuwane kuwi bentuk rasa emosi yaiku diseneni, nanging bocah ya ora kenal yen kuwi tahap pendisiplinan amarga kesalahan informasi. Kamangka, butuh didelok dhisik apa wae komponen nasihat sing ana ning tuturane wong tuwa. Sing kudu digatekake sak liyane inti nasihat kuwi yaiku tujuan sing diwenehake marang anak, kaya misale aja udan-udanan amarga mengko lara. Nanging akeh wong tuwa sing ngewenehi penekanan marang pesen sing pertama nanging ora njelasake tujuane. Kamangka, anak ngerasa diseneni tanpa ana tujuan lan bakal luwih tertutup marang wong tuwa amarga penyampaian nasihat sing salah tanpa penjelasan.
Wes dadi hal sing biasa gawe awak dewe tilik bayi pas krungu onok dulur utowo konco sing mbari ngelahirno. Sing marai bingung iku awak dewe kudu nggowo gawan opo sing cocok gawe tilik. Ancen nek kate ngekeki gawan pas tilik iku nek isok sing bermanfaat dan isok digawe jangka panjang. Salah sijine iku peralatan mangan gawe bayi. Mbasio saiki bayine sek ngombe ASI tok, dijamin peralatan mangan iku bakal berfungsi banget pas anake wes mulai mangan MPASI. Wes ngono, alat mangan iku bakal tetep dinggo sampe arek iku umur 3 tahun. Dan nek ibuke meteng maneh, alat mangan iku bakal isok dinggo adine engkok.
Perjalanan darat iki kadhang uga nyebabake mabuk darat, yaiku pas kondisi awak ora penak, masuk angin lan uga kepengen muntah amarga awak lagi kurang apik kondisine, mambu ambunan sing ngerangsang muntahan, lan uga goncangan saka kendaraan. Nanging ya ana wong sing digawa nang ngendi wae mesti muntah ning ndhuwur kendaraan lan bakal angek diresiki. Wong sing kaya iki biyasane angel yen dijak menyang ngendi-ngendi sing adoh. Kamangka, biyasane numpak kendaraan umum sing minim goncangan kaya pesawat uga sepur. Kamangka kuwi, kanggo kanca sing sering mabuk darat, sering-sering wae numpak kendaraan umum kanggo latihan lan ben ora gampang kepikiran mabuk darat uga ora kesugesti kanggo muntah.
Akeh wong sing keweden nag moro-moro masi sing jenenge setan, nah perkoro wedi ambek setan iku yo wes biasa kedaden nang endi-endi mergo iku wes dadi kodrate menungso wedi ambek rupane setan sing medeni ora karoan. Nah jarene wong-wong sing pinter termasuk karo koncoku sing penggaweane ngadepi barang lembut koyok ngunuku iku nyaranno, nag ancene awakmu iku keweden polahe masi utowo moro-moro diketoki setan, artine awakmu iku digodoi ambek setan, nag iso masio awakmu iku wedi, ojo sampek ketok keweden tapi rodok diempet ben setane sing godoe maeng rodok mangkel, tapi nag ancene sampek ora iso ngempet roso wedine maeng, paling gak ojo sampek kebingungen, soale nag sampek kebingungen jelas tambah diwedeni sampek sak kateke.
Tuku klambi nang ndi ae iku pasti berpotensi gawe kembaran karo wong liyo. Bah iku nang Mall, bah iku nang e-commerce. Tapi yaopo maneh, tokone gak mek dodolan siji klambi tok. Kasus paling akeh kembaran klambi iku pas tukune nang e-commerce. Aku nduwe siji tips sing isok mbok lakoni sak durunge tuku klambi nang e-commerce. Siji tok, yaiku hindari tuku klambi sing sak set. Biasane klambi sak set iku bakal luwe akeh peminate soale wong sing tuku engkok gak usah bingung gawe madu madano klambi siji karo klambi liyane, garek tuku siji iku ae. Nek wes ngono, bakal gede potensi kembaran karo wong liyo. Gawe awakmu sing gak pingin kembaran klambi karo wong liyo, ngandelo karo saranku mau.
Sapa sing ora njingkat nalika diketoki karo barang alus utawa lelembut. Barang alus kaya lelembut iki biasane ngetok ning wong sing pancen bisa ngerasa ana hawa-hawa sing ora penak. Yen diketoki lelembut uga kudu langsung donga utawa bisa langsung mlayu wae. Pikiran uga kudu tenang lan resik. Saliyane iku, lelembut kaya ngene uga seneng ning panggon sing petheng, rusuh, lan panggon sing wis suwi ora tau dinggoni. Panggon sing kaya ngono kui bakalan dadi omahe lelembut. Mulane yen ning ngendi-ngendi ora perlu mikir sing ora-ora. Kudu mikir sing apik-apik wae, amarga lelembut ngerti endi wong sing ngerasa wedi lan wong iku sing bakal diwedeni.
Akeh wong kang gagal amarga salah rencana. Rencana-rencana iki kalebu kaya rencana tuku omah, peritungan biaya nikah, lan uga rencana-rencana liyane. Amarga kuwi saiki wong kudu nduwe rencana kanggo urip. Rencana kuwi ana jangka panjang kanggo wektu sing isih dawa uga rencana sing jangka pendek. Wong sing rencanane ora mateng, mesti bakal keteteran lan bakal kaget yen nemoni masalah. Ana sing ngomong yen gawe ngewujudake rencana kuwi ya butuh waktu kaya tuku omah, ora bisa langsung tuku. Nanging ana peritungan lan kira-kira jumlah biayane. Kamangka yen arep ngrencanakke kegiyatan butuh ana catetan lan tulisan sing bisa ngelingake apa wae sing kudu digarap.
Akeh wong sing padha kaget nalika ketemu karo kanca sing wis suwe ora ketemu. Saliyane kaget, wong-wong ya bingung kepiye carane supaya ora canggung lan bisa ngomong wong loro. Iki cara supaya nalika ketemu kanca lawas sing bisa dilakokake lan nggarai ora canggung. Nomer siji, nalika ujug-ujug ora sengaja ketemu kanca lawas kudu langsung disapa. Nyapa iki dadi wiwitan supaya bisa ngomong ning babagan liyane. Nomer loro, senajan bingunh meh ngomong apa yen bisa aja ngomong sing nggarai nyinggung lan nggarai ati lara. Wis cukup takon babagan kabar wae supaya aman. Sing terakhir aja lali njaluk nomer Hp utawa media sosial liyane supaya sawise mulih isih bisa kekancan maneh.
Nag ancene utang iku dadekno masalah utowo isin nang uripmu, yo ojo sampek utang. Koncoku sing penggaweane utang iku nyaranno nag utang iku ojo sampek ono sing ero ben ota dadekno isin nang atimu, sak liyane iku keluargamu barang yo mesti maleh isin. Mangkane nag iso utang iku ojo rame-rame ben ora ono wong jobo sing ngerti kejobo sing utang dewe ambek wong sing temen-temen dipercoyo. Yo ancene utang iku ono sing nganggep nag iku termasuk perkoro sing ora apik, tapi yo ono ae sing nganggep nak iku termasuk perkoro sing wes biasa ae onone nang masyarakat utowo nang uripe mengungso jaman saiki. Opo maneh saiki wong utang iku digampangno.
Yen wis duweni tabungan lan pengin tuku barang sing wis dipengeni iku ora apa-apa. Iku sejatine kowe wis nandur lan wis siap kanggo manen apa sing wis ditandur yaiku dhuwit sing cukup kanggo tuku barang iku. Supaya bisa terus tuku barang sing dipengeni, aja lali kanggo tetep nyisakake dhuwit supaya ora langsung entek babar blas. Dhuwit sing isih ana iku mau bisa ditabung ana ing bank utawa diinvestasikna. Nyimpen dhuwit ana ing bank iku gampang banget lan tujuane supaya dhuwit iku mau ora gampang kegawe kanggo tuku barang sing ora perlu. Mula ayo padha nabung supaya tansah bisa tuku barang sing dipengeni!.
Pas aku keringi ceritone koncoku sing dirampok aku maleh wedi dewe nag aku sing ditodong gaman iku mesti yo tambah bingung setengah mati. Asline roso wedi iku maeng yo wes lumrah opo maneh kanggo wong sing ora ngerti kok moro-moro ditodong koyok ngunu opo gak tambah keweden, terus nag sing digawe nodong maeng bedel yo tambah iso-iso nguyo nang enggon. Dadi wedi polahe ditodong senjata asline iku yo wes dadi sifat alamine menungso, kejobo nag wong iku wes duwe mental apik utowo duwe kekuatan sing ancene wes dilatih kusus kanggo nangani koyok perkoro ngunuku contone koyok tentara, polisi, intel, ambek liyane sing jenise wong-wong iku.
Kenyataan ora mesthi sesuai karo sing awak dhewe arepke. Awak dhewe kepengen mlebu universitas sing paling apik neng Indonesia, nanging kenyataan ora. Pas ngerti kenyataan kui, awak dewe ngeroso sedih. Ngeroso sedih kui ora opo-opo, nanging ora oleh suwe-suwe. Awak dhewe kudu iling, usaha kui ora ngehianti asil. Mungkin, pas kui awak dhewe sinaune ora sregep utowo sregep nanging kalah sregep karo sing liyane. Kegalalan kui kudune iso dienggo motivasi. Saiki awak dhewe wis ngeroso sedih mergo ora ketompo kampus idaman, awak dhewe kudu duwe niat ben ora ngeroso sedih meneh koyo ngono meneh. Kesedihan kui iso dadi motivasi sing gerake awak iki menuju dino sing luwih cerah.
Cerita babagan wedi dioperasi iki uga dialami karo kakangku. Dekne kuwi bar kecelakaan lan sikile ana patah tulang lan kudu dipasang pen. Kakangku iki malah bengok-bengok sak durunge mlebu ruang operasi amarga wedi yen dioperasi. Padahal ya kuwi amarga tingkahe dhewe. Para dokter sing arep ngoperasi uga melu ngguyu, nanging kakangku wis pucet dhisikan amarga dekne wedi yen sikile dileboni barang sing ora dikenal kaya pen wesi ben mbentuk sikil sing patah tulang kuwi mau. Nanging, rampung operasi, kakangku malah guyon amarga ben lali karo rasa wedine. Banjur yen iling operasine, kakangku dadi luwih atih-ati yen numpak motor ning dalan.
Bela diri kui penting kanggo awak dhewe, nanging resiko keno pukul kui mesthi ono. Aku sempet melu silat seko negoro Thailand, sing jenenge kui muay Thai. Kui rodo mirip-mirip silat seko Indonesia nanging gerakane luwih teges. Silat Thailand kui dikenal wong-wong dadi bela diri sing paling keras. Pas lagi latian kui, awak dhewe sok-sok latian pertandingan tenanan. Awak dhewe dipasangke loro-loro. Bar rampung latian, konco sing dadi lawan tandingku kui, buka klambine. Ono bekas jotosanku kui memar neng beberapa bagian neng awake. Ono sing ning weteng lan uga ono sing neng tangan. Pancen aku mukule rodo tenanan pas latian kui. Ora terimo, dhewe langsung bales mukul balik. Padahal, wis ora nganggo pelindung tangan karo sirah.
Bocah taun 90-an mesti akrab banget karo acara TV sing judule "Playboy Kabel". Acara iki tayang taun 2007 lan ditayangake ning SCTV. Playboy kabel iki ngundang wong sing pengen nguji setya lan asihe pacar utawa bojone amarga acara iki nyediakake media kaya SMS, telpon, lan uga media liyane kanggo kenalan marang wong liya banjur didelok, wong iki sakjane setya opo ora. Sing mandu acara iki yaiku Joe Richard, Yulia Rachman, uga Uya Kuya. Acara iki tayang jam 17.00 kanthi jam 18.00. Nanging, saka acara iki, uga akeh sing malah kebuka kebiyasaane kaya tukang selingkuh lan marai hubungane pegat ning ngarep kamera.
Ngeroso jijik kui lumrah dialami karo kabeh menungso alami. Alesane wong iso ngeroso jijik kui werno-werno, ono sing mergo ngambu sesuatu sing ora enak utowo delok sesuatu sing marake dheweke wetheng lara. Respone wong-wong uga bedo-bedo yen dheweke lagi ngeroso jijik. Ono wong sing nutup irung yen lagi ngambu sesuatu sing marake dhewe jijik. Ono sing gawe ekspresi sing elek pas lagi delok utowo ngambu sesuautu sing jijiki. Ono wong sing langsung ngindari sesuatu sing gawe dheweke gilo. Ono sing sangking ora kuwate delok utowo ngombe sesuatu sing jijik dheweke langsung mukok. Reaksine kui bedo-bedo nanging kui lumrahe wae. Kabeh wong mesthi tau ngerasake jijik.
Nining duweni trauma nalika mangan kepiting. Dheweke duweni alergi lan bakalan langsung ngerasa gatel kabeh sak awak. Ana ing sekolah dheweke ora ngerti yen panganan ing kantin ana sing ngandung kepiting. Sawise mangan panganan iki, raine Nining langsung abang mbranang. Mripate krasa panas, kulite langsun metu bentol-bentol abang, lan dee krasa kudu mutah. Wong sing ana ing kantin padha kaget lan padha teka nulungi Nining. Ana sing nyeluk gurune,ana sing langsung ngejak nggawa ning UKS lan njupukna tandu, lan ana sing golekna ngombe kanggo Nining. Nining langsung digawa ana ing rumah sakit kanggo dipriksa karo dhokter lan diobati supaya alergine bisa mari.
Awak dhewe ora entuk ngeloki wong sing duwe fobia sosial. Fobia sosial kui ngeroso kuwatir sing berlebihan pas lagi neng lingkungan sosial. Wong kui angel gaul lan kenalan karo wong liyo. Uripe kui wis angel tanpa awak dhewe ganggu. Dheweke mungkin ora gelem metu omah mergo ora kepengen ketemu akeh wong. Dheweke wedi wong-wong sing dheweke ora kenal kui bakal ngakimi dheweke mergo dadi awake dhewe. Makane, awak dhewe ora perlu nambah-nambah beban uripe. Yen awak dhewe ora gelem ngewangi dheweke sembuh seko penyakite kui paling ora awak dhewe iso meneng, ora perlu komentar opo-opo. Dadi wis sakyogyane, awak dhewe kudu apikan karo wong sing duwe fobia kui.
Aku selama neng sekolahan kui arang banget neng kamar mburi. Yen ora kepepet-pepet banget, aku ora milih nguyuh utowo ngising neng omah wae. Jumlahe total aku mlebu neng kamar mburi kui iso diitung nganggo driji. Nanging aku tau kepekso nganggo kamar mburi neng sekolahan. Pas kui, wethengku lagi keroso mules banget. Aku pas kui awake lagi ora penak, masak angin ketoke. Seko kelas, aku langsung mlayu neng kamar mburi. Nanging kamar mburi sing cerak kelas, ono isine kabeh. Dadi aku golek inisiatif, neng kamar mburi sing arang dienggo karo wong. Jedinge kui kondisine sing paling ora kerawat. Nanging, timabangane, aku mlayu neng kamar mburi sing luwih resik ning kebak kabeh. Pas kui, aku wis pasrah ngising neng panggon sing reged. Sing tak pikirke, wethengku iso ngeroso lego disik.
Saiki akeh wong nang menang undian iku mesti jumbul. Nah sak liyane iku akeh wong sing ngandani nag pengumuman nag ono wong menang oleh undian iku ora bener soale kadang ono wong sing kenek tipu. Nag desok disek yo wes ono sing kenek perkoro ngunuku mangkane nag desok nag ono undian akeh wong ora percoro. Dadi kudune nang ono sing oleh telfon terus menang undian padal ora melok opo-opo iku kudu dicek ambek dipastikno bener opo ora soale saiki akeh model-model wong sing bujuki koyok ngunuku. Nag situs utowo media sosial iku yo wes akeh sing koyok ngunuku, tambah saiki wes bolak-balik metu soale akeh sing dirugekno ambek ono sing kebijuk sampek jutaan.
Ana wong-wong sukses ning dunya iki sing duwe pengalaman gagal sak durunge dadi sukses kaya saiki. Salah sawijine Colonel Sanders. Colonel Sanders iki wong kang nggawe label kuliner kondhang sak dunya, yaiku KFC. Colonel Sanders iki lair ning Amerika tanggal 9 September 1890 lan seda tanggal 16 Desember 1980. Wong sing duwe ciri rambut putih lan nganggo kaca mata iki tau nduwe akeh profesi kaya tukang tambal ban, sales asuransi, lan koki kanthi nemokake resep rahasia pithik sing digoreng nganggo tepung kaya saiki ning umure 50 taun. Usahane Colonel Sanders iki uga sempet rugi lan bola-bali gagal nanging Colonel Sanders iki ora nyerah.
Salah siji uwong sing isok ndelok makhluk-makhluk alus iku nek uwong wes kebuka mata batine. Biasane mata batin iku wes onok ket wong iku lahir, tapi isok sisan nek wong iku kate buka mata batine dewe. Biasane mbuka mata batin iki kudu karo ahline, tapi onok cara ben isok mbuka mata batin dewe. Sak durunge kate buka mata batinmu, pastikno awakmu isok nerimo dampak-dampak sing bakal mbok alami ke depane. Kudu digatekno sisan nek mata batin sing wes kebuka gak bakal isok mbalik nutup maneh. Cara mbuka mata batin dewe iki koyok ngene. Siji, niat karo dungo. Loro, dilakoni tengah bengi. Telu, nganggo pakaian longgar. Papat, lunggo silo nang lantai utowo matras. Limo, ngatur napas. Enem, merem. Pitu, pusatno konsentrasi nang cakra ajna. Wolu, moco amalan wirid. Songo, ngucap syukur.
Salah sijine situs kesehatan terkenal jelasno nag trauma nag pas waktu cilik iku kenek diwarasno ambek pirang-pirang metode, salah sijine ambek jaluk tolong nang ahli psicolog sing ahli nag bidang iku. Jaman saiki akeh bocah-bocah cilik sing duwe trauma ambek pirang-pirang perkoro sing angel siarekno ambek wong psikolog. Tapi nag wong biyen iku karek teko nang wong pinter utowo dukun disuwuk langsung ilang. Nag saiki kudu butuhno waktu suwe gawe marasno trauma iku soale saiki iku kabeh serba logika sing logika dewe ora iso getebak mlayune nangdi.Mangkane munggae kasus trauma nag waktu cilik saiki tambah akeh soale wong nganggepi wong trauma iki kenek diarekno nganggo ilmu sing logika padahal wong trauma dewe ora logika.
Ket rego pertalite, pertamax, utowo jenis BBM liyone kui mundak emboh kenopo antrean neng pom kui makin dowo. Tak kiro mung gur sedolo, nanging tekan saiki antreane tetep wae dowo. Aku tau ngisi bensin pas lagi kesusu. Senadyan kudu tekan panggon latian cepet, nanging bensinku gari sitik. Gelem ora gelem, aku kudu mampir pom sek. Jebul, antreane dowo banget. Antrean ngarep tekan sing paling ujung kui ketoke ono 30 montor. Sangking suwene, wong-wong podo matine montore disik. Akeh sing HPan opo ngobrol ben ora bosen ngenteni gilirane. Pas wis arep giliranku, ono ibu-ibu nyerobot neng ngarepku. Dheweke jarene kesusu arep tuku panganan kanggo anake. Aku mangkel tur mung iso meneg wae. Saking mangkele aku ngomong "asu" mung neng jero ati.
Salah siji acara sing paling ora tak senengi ning TV kuwi yaiku acara sing digawe-gawe kaya penggrebegan pacar sing selingkuh uga direwangi kru TV. Acara iki biyen tayang meh saban sore. Saban aku lagi nyapu, mesti ibuku nonton iki. Kadang acarane pancen ora jelas amarga seneng ngangkat crita sing ora mungkin kaya selingkuh nanging sampe duwe anak ning sak kutha lan ora ana komunikasi, padhahal ning jaman sing serba maju iki kudune ya bisa akses media sosial. Uga ana crita sing selingkuh kanthi bojone mati ora weruh. Pokoke program iki mancing perkara banget lan marai penonton ning omah muring-muring ora jelas.
Roso getun sing jeru nag jerone urip iku iso blaheni kanggo wong sing duwe roso ngunuku. Masalahe nag wong iku maeng ora iso nyadari, wong iku maeng iso dadi wong sing ora bakal maju soale wedi getun maneh nag atene ngelakoni opo-opo sing iso gawe wong iku sukses nag masa depane wong iku maeng. Dadi roso iki iku koyok wong sing dolanan geni, nag kepareken ambek genine iku mblaheni. Sing apik yo iku dadekno roso iki dadi kekuatan utowo pengalaman sing bakale nguwei pelajaran ang masa depane ben ora ngalami getun sing koyok ngeneki. Utowo ben ora kejegur nang roso getun sing podo. Dadi nag lapo-lapo iso ngiro-ngiro engko bakal dadi opo.
Awak dhewe tau nemu duwit neng dalan. Mungkin awak dhewe tau nemu sing lembaran werno biru utowo abang. Nemu kui rasane kanggo ketemu rejiki nomplok. Lumayan iso dienggo tambah-tambah sangu jajan. Nanging secilik opo wae, duwit sing ditemoke neng dalan kui dudu hake awak dhewe. Awak dhewe ora iso nganggo duwit kui kanggo keperluan opo wae. Neng Islam kui, duwit utowo barang liyane sing wong temuke kui uga ora leh dienggo. Wong sing nemu kui kudu ngumumke barang utowo duwit sing ilang kui selama setaun. Yen wis setaun liwat lan ora ono sing ngaku, barang kui lagi iso dadi hake wong sing nemu wae.
Kecelakaaan kuwi dudu salah siji tontonan. Nanging, akeh wong sing durung pahama amarga isih sering nontoni wong kecelakaan nanging ora ngewenehi pitulungan lan marai macet. Keadaan iki uga ngganggu lalu lintas, apa maneh pas udan deres lan uga dalane cilik. Kamangka, para penonton kecelakaan iki bisa dadi masalah pas ana polisi utawa ambulans sing arep nulungi. Wong-wong iki ora wedi marang kecelakaan lan kondisi korban, nanging malah nggawe dokumentasi saka foto, video, lan sing parah kuwi kadhang melu nyebarake identitas korban. Wong sing dadi saksi kecelakaan iki isih melu ndredeg lan wedi ditakoni polisi, nanging wong sing ora duwe empati iki bisa sekarepe dhewe.